
Euroopa Parlament,
–	võttes arvesse komisjoni ettepanekut nõukogule (COM(2023)0528),
–	võttes arvesse Euroopa Liidu toimimise lepingu artiklit 115, mille alusel nõukogu konsulteeris Euroopa Parlamendiga (C9‑0340/2023),
–	võttes arvesse Rootsi Riksdagi poolt protokolli nr 2 (subsidiaarsuse ja proportsionaalsuse põhimõtte kohaldamise kohta) alusel esitatud põhjendatud arvamust, mille kohaselt seadusandliku akti eelnõu ei vasta subsidiaarsuse põhimõttele,
–	võttes arvesse kodukorra artiklit 82,
–	võttes arvesse majandus- ja rahanduskomisjoni raportit (A9‑0064/2024),
1.	kiidab komisjoni ettepaneku muudetud kujul heaks;
2.	palub komisjonil oma ettepanekut vastavalt muuta, järgides Euroopa Liidu toimimise lepingu artikli 293 lõiget 2;
3.	palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud tekstist kõrvale kalduda;
4.	palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;
5.	teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.

Muudatusettepanek		1
Ettepanek võtta vastu direktiiv
Põhjendus 1
	

	Komisjoni ettepanek
	Muudatusettepanek

	(1)	Liidus puudub praegu ühine lähenemisviis ettevõtjate maksubaasi arvutamisele. Seetõttu tuleb ELi ettevõtjatel järgida erinevates äriühingu tulumaksu süsteemides kehtestatud õigusnorme, sõltuvalt liikmesriigist, kus nad tegutsevad.
	(1)	Liidus puudub praegu ühine lähenemisviis piiriüleselt tegutsevate ettevõtjate maksubaasi arvutamisele. Seetõttu tuleb liidu ettevõtjatel järgida erinevates äriühingu tulumaksu süsteemides kehtestatud õigusnorme, sõltuvalt liikmesriigist, kus nad tegutsevad, mis takistab väikeste ja keskmise suurusega ettevõtjate (VKEd) juurdepääsu siseturule. Liidu ettevõtjatel, eelkõige VKEdel, tuleb maksustamisega seoses kanda märkimisväärseid nõuete täitmisega seotud kulusid, kuna puudub lahendus nende maksubaasi arvutamiseks.



Muudatusettepanek		2
Ettepanek võtta vastu direktiiv
Põhjendus 2
	

	Komisjoni ettepanek
	Muudatusettepanek

	(2)	Liidu 27 erinevat äriühingu tulumaksu süsteemi ja nende vastastikune mõju muudab maksukuulekuse keerukamaks ning asetab ettevõtjad ebavõrdsesse olukorda. Kirjeldatud olukord, mis mõjutab VKEsid rohkem kui suuremaid maksumaksjaid, on nüüdseks selgemalt välja joonistunud, kuna üleilmastumine ja majanduse digitaliseerimine on muutnud oluliselt arusaamu piiridest ja ärimudelitest. Valitsuste jõupingutused selle uue olukorraga kohanemiseks on viinud liikmesriikide killustatud tegevuseni, mis on omakorda toonud kaasa uusi moonutusi siseturul. Lisaks põhjustavad erinevad õigusraamistikud paratamatult eri liikmesriikides erinevaid maksuhaldustavasid. See tähendab sageli pikki menetlusi, mis võivad olla prognoosimatud ja ebajärjepidevad, ning suuri nõuete täitmisega seotud kulusid.
	(2)	Liidu 27 erinevat äriühingu tulumaksu süsteemi ja nende vastastikune mõju muudab maksukohustuse täitmisega seotud kulud keerukamaks ning loob ettevõtjatele tingimused, mis võivad avaldada negatiivset mõju piiriülestele investeeringutele, takistades siseturu arengut võrreldes kolmandate riikidega. Kirjeldatud olukord, mis mõjutab VKEsid märkimisväärselt ja on nüüdseks selgemalt välja joonistunud, kuna üleilmastumine ja majanduse digitaliseerimine on muutnud oluliselt arusaamu piiridest ja ärimudelitest, eelkõige siseturu edasisest arengust, mis nõuab lisameetmete võtmist. Lisaks põhjustavad erinevad õigusraamistikud eri liikmesriikides erinevaid maksuhaldustavasid. See tähendab sageli pikki menetlusi, mis võivad olla prognoosimatud ja ebajärjepidevad, ning suuri nõuete täitmisega seotud kulusid, mis mõjutavad suurel määral VKEsid, takistades neid investeerimast rohkem kui ühte liikmesriiki. Maksuotsuste valdkonnas koostöö saavutamiseks ning siseturu väljakujundamiseks, parandamiseks ja edasiarendamiseks on vaja liikmesriikide vastastikust usaldust ja heausksust.



Muudatusettepanek		3
Ettepanek võtta vastu direktiiv
Põhjendus 2 a (uus)
	

	Komisjoni ettepanek
	Muudatusettepanek

	
	(2a)	Liidus asutatud 24 miljonit VKEd annavad kaks kolmandikku erasektori töökohtadest ja moodustavad 99 % kõigist liidu ettevõtetest ning on liidu majanduse selgroog. Seetõttu on oluline toetada mikroettevõtjaid ja VKEsid, et edendada töökohtade loomist, toetada majanduskasvu, soodustada ausat ja läbipaistvat konkurentsi ning konkurentsivõimet ja meelitada ligi investeeringuid. Regulatiivsed takistused või halduskoormus on liidu VKEde jaoks jätkuvalt peamine probleem. 



Muudatusettepanek		4
Ettepanek võtta vastu direktiiv
Põhjendus 2 b (uus)
	

	Komisjoni ettepanek
	Muudatusettepanek

	
	(2b)	 VKEd kulutavad umbes 2,5 % oma käibest maksukohustustega seotud nõuete täitmise kuludele. Väga väikeste ettevõtjate olukord on eriti tõsine, kuna nende äriühingu tulumaksuga seotud nõuete täitmise kulud moodustavad 90 % liidu ettevõtjate hinnangulistest nõuete täitmise kuludest, mis on 54 miljardit eurot aastas. Maksustatava tulu arvutamine selle liikmesriigi õigusnormide alusel, kus peakontor (VKE peakorter) on maksuresident, peaks maksukohustuse täitmisega seotud kulusid märkimisväärselt vähendama ja vabastama rahalisi vahendeid, et võimaldada VKEdel investeerida.



Muudatusettepanek		5
Ettepanek võtta vastu direktiiv
Põhjendus 3
	

	Komisjoni ettepanek
	Muudatusettepanek

	(3)	Kuna siseturul kasutatakse palju erinevaid äritavasid, tuleb eri ettevõtjatel leida oma piiriülesest tegevusest tulenevate probleemide lahendamiseks erinevaid lahendusi. Väiksematel ettevõtjatel, kes ei kuulu ühtegi kontserni, on keerulisem piiriüleselt laieneda kui suurematel ettevõtjatel. Seega on keerukate menetluste ja nõuete täitmisega seotud suurte kuludega toimetulek väiksemate ettevõtjate jaoks koormavam. Niisiis on ilmne, et mikro-, väikesed ja keskmise suurusega ettevõtjad, kes tegutsevad piiriüleselt üksnes püsivate tegevuskohtade kaudu, vajavad laienemise algetapis oma maksustatava tulu arvutamiseks lihtsustatud mehhanismi.
	(3)	Kuna siseturul kasutatakse palju erinevaid äritavasid, tuleb eri ettevõtjatel leida oma piiriülesest tegevusest tulenevate probleemide lahendamiseks erinevaid lahendusi. Väiksematel ettevõtjatel on keerulisem piiriüleselt laieneda kui suurematel ettevõtjatel. Seega on keerukate menetluste ja nõuete täitmisega seotud suurte kuludega toimetulek väiksemate ettevõtjate jaoks koormavam, lisaks ebakindlusele, mis on seotud oma varade investeerimisega tundmatule turule. Niisiis on ilmne, et mikro-, väikesed ja keskmise suurusega ettevõtjad, kes tegutsevad piiriüleselt üksnes püsivate tegevuskohtade või maksimaalselt kahe tütarettevõtja kaudu, vajavad laienemise algetapis oma maksustatava tulu arvutamiseks lihtsustatud mehhanismi. Läbipaistvus on siseturu tõrgeteta toimimiseks hädavajalik.



Muudatusettepanek		6
Ettepanek võtta vastu direktiiv
Põhjendus 3 a (uus)
	

	Komisjoni ettepanek
	Muudatusettepanek

	
	(3a)	Võitlus pettuse, maksudest kõrvalehoidmise ja maksustamise vältimise vastu on esmatähtsad poliitilised prioriteedid, kuna agressiivse maksuplaneerimise tavad on siseturu terviklikkuse ja sotsiaalse õigluse seisukohast vastuvõetamatud.



Muudatusettepanek		7
Ettepanek võtta vastu direktiiv
Põhjendus 4
	

	Komisjoni ettepanek
	Muudatusettepanek

	(4)	Selleks, et tagada neile ettevõtjatele teises liikmesriigis või teistes liikmesriikides tegutsemisel maksukindlus ja aidata neil ületada raskusi nende jaoks tundmatu maksusüsteemi õigusnormide järgimisel (mis on üks peamisi tegureid, mis takistab VKEde laienemist välisriikidesse), tuleks püsivate tegevuskohtade maksustatav tulu arvutada selle liikmesriigi õigusnormide alusel, kus peakontor (VKE peakorter) on maksuresident. See tähendab ka, et jätkuvalt kohaldataks püsiva tegevuskoha asukohaliikmesriigi ja peakontori asukohaliikmesriigi vahelises kahepoolses topeltmaksustamise vältimise lepingus sätestatud põhimõtteid, mis käsitlevad tulu omistamist püsivale tegevuskohale. Tagamaks, et uued õigusnormid VKEde tegevust lihtsustavad, peaks nende kohaldamine olema vabatahtlik ja jäetud niisiis maksumaksja enda otsustada.
	(4)	Selleks, et tagada neile ettevõtjatele teises liikmesriigis või teistes liikmesriikides tegutsemisel maksukindlus ja aidata neil ületada raskusi nende jaoks tundmatu maksusüsteemi õigusnormide järgimisel (mis on üks peamisi tegureid, mis takistab VKEde laienemist välisriikidesse), tuleks püsivate tegevuskohtade või tütarettevõtjate maksustatav tulu arvutada selle liikmesriigi õigusnormide alusel, kus peakontor (VKE peakorter) on maksuresident. See tähendab ka, et jätkuvalt kohaldataks püsiva tegevuskoha või tütarettevõtja asukohaliikmesriigi ja peakontori asukohaliikmesriigi vahelises kahepoolses topeltmaksustamise vältimise lepingus sätestatud põhimõtteid, mis käsitlevad tulu omistamist püsivale tegevuskohale või tütarettevõtjale. Tagamaks, et uued õigusnormid VKEde tegevust lihtsustavad, peaks nende kohaldamine olema vabatahtlik ja jäetud niisiis maksumaksja enda otsustada ning nende kohaldamiseks ja uute normidega kohandamiseks tuleks anda piisavalt vabadust. 



Muudatusettepanek		8
Ettepanek võtta vastu direktiiv
Põhjendus 4a (uus)
	

	Komisjoni ettepanek
	Muudatusettepanek

	
	(4a)	Kõigi maksumaksjate ja eelkõige kõigi ettevõtjate võrdne kohtlemine maksustamisel on siseturu vältimatu eeltingimus. Kooskõlastatud lähenemisviis selle reegli rakendamisele riiklikes maksusüsteemides on siseturu nõuetekohaseks toimimiseks hädavajalik ning aitaks vältida maksustamise vältimist ja kasumi ümberpaigutamist.



Muudatusettepanek		9
Ettepanek võtta vastu direktiiv
Põhjendus 5
	

	Komisjoni ettepanek
	Muudatusettepanek

	(5)	Et hoida ära maksustamisega seotud kuritarvitusi, on välja töötatud konkreetsed maksualaste kuritarvituste vastased õigusnormid, nt sätted, mis käsitlevad VKE maksuresidentsuse üleviimisega seotud maksustamise vältimise ohtu, et ei tekiks olukorda, kus peakontori asukoht valitakse maksualastest motiividest lähtudes. Seetõttu tuleks jälgida püsivale tegevuskohale (püsivatele tegevuskohtadele) omistatava käibe muutumist, tagamaks et selle (nende) tegevus jääb peakontori põhitegevusala täiendavaks kõrvaltegevuseks. Nii ei teki ohtu, et ettevõtjad kuritarvitavad õigusnorme, luues tühje peakontoreid ja viies samas suurema osa oma äritegevusest ellu välismaal. Samuti tuleks lihtsustatud maksusüsteemi kasutamise võimaluse ning selle lõpetamise ja uuendamise suhtes kohaldada rangeid tingimusi. Neile tingimustele lisaks tuleks kehtestada nõuded peakontori käibele võrreldes püsiva tegevuskoha (püsivate tegevuskohtade) käibega. Selle eesmärk on rõhutada veelgi, et püsiva tegevuskoha (püsivate tegevuskohtade) kaudu toimuv äritegevus võib olla vaid peakontori põhitegevusala laiendus. Lisaks, kui ettevõtja on teinud valiku tegutseda lihtsustatud maksustamise raamistikus, tuleks kindlaks määrata, kui kaua ta võib sellist võimalust kasutada, et vältida olukordi, kus peakontori asukohta vahetatakse tihti, et kasutada ära juhuslikke ja lühiajalisi maksusoodustusi.
	(5)	Et hoida ära maksustamisega seotud kuritarvitusi, on välja töötatud ranged ja konkreetsed maksualaste kuritarvituste vastased õigusnormid, nt sätted, mis käsitlevad VKE maksuresidentsuse üleviimisega seotud maksustamise vältimise ohtu, et ei tekiks olukorda, kus peakontori asukoht valitakse maksualastest motiividest lähtudes. Seetõttu tuleks jälgida püsivale tegevuskohale (püsivatele tegevuskohtadele) ja/või tütarettevõtjatele omistatava käibe muutumist, tagamaks et selle (nende) tegevus jääb peakontori põhitegevusala täiendavaks kõrvaltegevuseks. Nii ei teki ohtu, et ettevõtjad kuritarvitavad õigusnorme, luues tühje peakontoreid ja viies samas suurema osa oma äritegevusest ellu välismaal.



Muudatusettepanek		10
Ettepanek võtta vastu direktiiv
Põhjendus 6
	

	Komisjoni ettepanek
	Muudatusettepanek

	(6)	Rahvusvaheline laevandus on spetsiifiline tegevusvaldkond, mille suhtes kohaldatakse mitmes liikmesriigis maksustamise erikorda. Nende erikordade kohaselt arvutatakse maksubaas peamiselt käitatavate laevade tonnaaži (st kandevõime), mitte ettevõtja tegeliku kasumi või kahjumi alusel. Sellest lähtudes tuleks VKEd, kes saavad tulu tonnaažimaksuga maksustamise kavaga hõlmatud laevandustegevusest, jätta VKEde maksustamise lihtsustatud korra kohaldamisalast välja osas, mis puudutab sellist püsivale tegevuskohale omistatud tulu. Sellega hoitaks ära lisaprobleemid, mis võivad tekkida VKEde maksustamise lihtsustatud korra ja tonnaažimaksuga maksustamise kava koostoime korral. Lisaks näivad sellised võimalikud probleemid olevat ebaproportsionaalsed, võttes arvesse, et mõnes liikmesriigis sellist maksustamise erikorda ei ole. Muid tegevusvaldkondi direktiivi kohaldamisalast välja ei jäeta.
	(6)	Rahvusvaheline laevandus on spetsiifiline tegevusvaldkond, mille suhtes kohaldatakse mitmes liikmesriigis maksustamise erikorda. Nende erikordade kohaselt arvutatakse maksubaas peamiselt käitatavate laevade tonnaaži (st kandevõime), mitte ettevõtja tegeliku kasumi või kahjumi alusel. Sellest lähtudes tuleks VKEd, kes saavad tulu tonnaažimaksuga maksustamise kavaga hõlmatud laevandustegevusest, jätta VKEde maksustamise lihtsustatud korra kohaldamisalast välja osas, mis puudutab sellist püsivale tegevuskohale või tütarettevõtjale omistatud tulu. Sellega hoitaks ära lisaprobleemid, mis võivad tekkida VKEde maksustamise lihtsustatud korra ja tonnaažimaksuga maksustamise kava koostoime korral. Lisaks näivad sellised võimalikud probleemid olevat ebaproportsionaalsed, võttes arvesse, et mõnes liikmesriigis sellist maksustamise erikorda ei ole. Igal juhul tuleks kõnealust väljajätmist nõuetekohaselt hinnata pärast viie aasta möödumist käesoleva direktiivi rakendamisest. Muid tegevusi peale tonnaažimaksuga maksustamise kavaga hõlmatud tegevuse direktiivi kohaldamisalast välja ei jäeta.



Muudatusettepanek		11
Ettepanek võtta vastu direktiiv
Põhjendus 7
	

	Komisjoni ettepanek
	Muudatusettepanek

	(7)	Kuna ettepaneku eesmärk on menetlusi oluliselt lihtsustada, tuleks luua ühtne kontaktpunkt, kus püsiva tegevuskoha (püsivate tegevuskohtade) puhul tegeleb maksudeklaratsioonide, maksuotsuste ja tasumisele kuuluva maksuga üksainus maksuasutus („maksuhaldur“), st peakontori asukohaliikmesriigi maksuasutus. Pidades silmas liikmesriikide maksusuveräänsust, viidaks maksuauditeid, vaidemenetlusi ja vaidluste lahendamise menetlusi läbi peamiselt riigisiseselt kooskõlas asjaomase liikmesriigi menetlusnormidega. Ühtse kontaktpunkti põhimõtte toetamiseks oleks äärmiselt oluline näha ette ühisauditid, mis kohustaksid peakontori asukohaliikmesriiki koostööd tegema, kui püsiva tegevuskoha maksuasutus teeb taotluse kontrollida maksumaksja maksustatava tulu arvutamist.
	(7)	Kuna ettepaneku eesmärk on menetlusi oluliselt lihtsustada, tuleks luua ühtne kontaktpunkt, kus püsiva tegevuskoha (püsivate tegevuskohtade) või tütarettevõtjate puhul tegeleb maksudeklaratsioonide, maksuotsuste ja tasumisele kuuluva maksuga üksainus maksuasutus („maksuhaldur“), st peakontori asukohaliikmesriigi maksuasutus. Ühtne kontaktpunkt peaks pakkuma kõiki lihtsustamise elemente, et mitte saada järjekordseks takistuseks ettevõtjatele, kes soovivad investeerida välisriiki. Pidades silmas liikmesriikide maksusuveräänsust, viidaks maksuauditeid, vaidemenetlusi ja vaidluste lahendamise menetlusi läbi peamiselt riigisiseselt kooskõlas asjaomase liikmesriigi menetlusnormidega. Ühtse kontaktpunkti toimimise toetamiseks oleks äärmiselt oluline näha ette ühisauditid, kehtestades liikmesriikide maksuhalduritele koostöökohustuse, mille kohaselt peakontori asukohaliikmesriik peaks tegema koostööd, kui püsiva tegevuskoha või tütarettevõtja maksuasutus teeb taotluse kontrollida maksumaksja maksustatava tulu arvutamist. Sellega seoses peaks peakontori asukohaliikmesriik, kui ta viib auditi läbi omal algatusel, kutsuma vastuvõtvat liikmesriiki sellist auditit ühiselt läbi viima.



Muudatusettepanek		12
Ettepanek võtta vastu direktiiv
Põhjendus 7 a (uus)
	

	Komisjoni ettepanek
	Muudatusettepanek

	
	(7a)	Liidu VKEd hindavad ühtse kontaktpunkti lahendust ja selle loomine on vabatahtlik vahend VKEde maksustamisega seotud menetluste lihtsustamiseks. Positiivne kogemus käibedeklaratsiooniga ühtse kontaktpunkti kaudu – 2022. aastal täitsid 130 000 ettevõtjat oma käibedeklaratsiooni ühtse kontaktpunkti kaudu ja käibemaksutuluna koguti üle 17 miljardi euro – motiveerib selle mudeli jäljendamist käesoleva direktiivi kontekstis.



Muudatusettepanek		13
Ettepanek võtta vastu direktiiv
Põhjendus 13 a (uus)
	

	Komisjoni ettepanek
	Muudatusettepanek

	
	(13a)	Komisjoni hindamisaruandes tuleks hinnata kõiki käesoleva direktiivi rakendamise asjakohaseid aspekte ja keskenduda kohaldamisala võimaliku laiendamise eelistele, kohaldamiseks vajalike nõuete asjakohasusele, väljajätmisega seotud olukordade, nimelt tütarettevõtjate asutamise asjakohasusele, ja laevandustegevuse väljajätmise vajadusele. Komisjon peaks neid aspekte käsitlema oma võimalikus ettepanekus käesoleva direktiivi muutmiseks või põhjendama, miks ei ole vaja kehtivaid reegleid muuta.



Muudatusettepanek		14
Ettepanek võtta vastu direktiiv
Põhjendus 13 b (uus)
	

	Komisjoni ettepanek
	Muudatusettepanek

	
	(13b)	Kuna VKEde maksukohustuse täitmisega seotud kulude võimalik vähendamine sõltub otseselt käesolevas direktiivis sätestatud reeglite vabatahtlikust vastuvõtmisest, peaks komisjon kavandama VKEdele suunatud kogu liitu hõlmava põhjaliku ja tervikliku teavituskampaania. Selline teavituskampaania tuleks integreerida laiemasse kommunikatsioonistrateegiasse, mis käsitleb uut maksualast liidu õigust ja selle mõju liidu ettevõtjatele. Kogu teave tuleks esitada kõigis liikmesriikide ametlikes keeltes.



Muudatusettepanek		15
Ettepanek võtta vastu direktiiv
Põhjendus 14
	

	Komisjoni ettepanek
	Muudatusettepanek

	(14)	Liikmesriigid võivad käesoleva direktiivi alusel isikuandmeid töödelda üksnes selleks, et kontrollida kohaldamiseks vajalikele nõuetele vastavust või määrata kindlaks püsivate tegevuskohtade maksukohustus. Sellel eesmärgil isikuandmete töötlemine peaks toimuma kooskõlas määrusega (EL) 2016/679.
	(14)	Liikmesriigid võivad käesoleva direktiivi alusel isikuandmeid töödelda üksnes selleks, et kontrollida kohaldamiseks vajalikele nõuetele vastavust või määrata kindlaks püsivate tegevuskohtade ja tütarettevõtjate maksukohustus. Sellel eesmärgil isikuandmete töötlemine peaks toimuma kooskõlas määrusega (EL) 2016/679.



Muudatusettepanek		16
Ettepanek võtta vastu direktiiv
Põhjendus 15
	

	Komisjoni ettepanek
	Muudatusettepanek

	(15)	Ette on nähtud isikuandmete säilitamise aeg, mis võimaldab liikmesriikidel järgida enamikku aegumistähtaegu puudutavatest eeskirjadest ja seega isikuandmete säilitamise alguskuupäeva või peatamisega seoses siseriiklikest õigusnormidest täpselt kinni pidada. Isikuandmeid ei tohiks aga säilitada kauem, kui on vaja selleks, et pädevad maksuasutused saaksid maksukohustused kindlaks määrata, nii et maksuasutuse suutlikkus määrata maksud nõuetekohaselt kindlaks ja need koguda ning maksumaksjate õigus õiguskindlusele oleksid tasakaalus.
	(15)	Ette on nähtud proportsionaalne isikuandmete säilitamise aeg, mis võimaldab liikmesriikidel järgida enamikku aegumistähtaegu puudutavatest eeskirjadest ja seega isikuandmete säilitamise alguskuupäeva või peatamisega seoses siseriiklikest õigusnormidest täpselt kinni pidada. Isikuandmeid ei tohiks aga säilitada kauem, kui on vaja selleks, et pädevad maksuasutused saaksid maksukohustused kindlaks määrata, nii et maksuasutuse suutlikkus määrata maksud nõuetekohaselt kindlaks ja need koguda ning maksumaksjate õigus õiguskindlusele oleksid tasakaalus.



Muudatusettepanek		17
Ettepanek võtta vastu direktiiv
Põhjendus 17
	

	Komisjoni ettepanek
	Muudatusettepanek

	(17)	Vastavalt Euroopa Parlamendi ja nõukogu määruse (EL) 2018/1725 artikli 42 lõikele 1 on konsulteeritud Euroopa Andmekaitseinspektoriga, kes esitas oma arvamuse [...].
	(17)	Vastavalt Euroopa Parlamendi ja nõukogu määruse (EL) 2018/1725 artikli 42 lõikele 1 on konsulteeritud Euroopa Andmekaitseinspektoriga, kes esitas oma arvamuse 3. novembril 2023.

Ettepanek võtta vastu direktiiv
Põhjendus 18
	

	Komisjoni ettepanek
	Muudatusettepanek

	(18)	Kuna käesoleva direktiivi eesmärki lihtsustada maksuõigusnorme, mis käsitlevad teatavaid VKEsid, kes tegutsevad siseturul püsiva tegevuskoha (püsivate tegevuskohtade) kaudu, ei suuda liikmesriigid ise piisavalt saavutada, küll aga saab seda äriühingu tulumaksu reguleeriva 27 eri süsteemi vastastikusest mõjust põhjustatud probleeme arvestades paremini saavutada liidu tasandil, võib liit võtta meetmeid kooskõlas Euroopa Liidu lepingu artiklis 5 sätestatud subsidiaarsuse põhimõttega. Kõnealuses artiklis sätestatud proportsionaalsuse põhimõtte kohaselt ei lähe käesolev direktiiv nimetatud eesmärgi saavutamiseks vajalikust kaugemale,
	(18)	Kuna käesoleva direktiivi eesmärki lihtsustada maksuõigusnorme, mis käsitlevad teatavaid VKEsid, kes tegutsevad siseturul piiriüleselt püsiva tegevuskoha (püsivate tegevuskohtade) ja kuni kahe tütarettevõtja kaudu, ei suuda liikmesriigid üksi piisavalt saavutada, küll aga saab seda äriühingu tulumaksu reguleeriva 27 eri riikliku süsteemi vastastikusest mõjust põhjustatud probleeme arvestades paremini saavutada liidu tasandil liikmesriikidevahelise vastastikuse koostöö kaudu, võib liit võtta meetmeid kooskõlas Euroopa Liidu lepingu artiklis 5 sätestatud subsidiaarsuse põhimõttega. Kõnealuses artiklis sätestatud proportsionaalsuse põhimõtte kohaselt ei lähe käesolev direktiiv nimetatud eesmärgi saavutamiseks vajalikust kaugemale,

Ettepanek võtta vastu direktiiv
Artikkel 1 – lõik 1
	

	Komisjoni ettepanek
	Muudatusettepanek

	Käesolevas direktiivis sätestatakse normid, mille kohaselt arvutatakse artikli 2 lõikes 1 sätestatud kriteeriumidele vastavate VKEde püsivate tegevuskohtade maksustatav tulu („peakontori asukohariigi maksustamisnormid“).
	Käesolevas direktiivis sätestatakse normid, mille kohaselt arvutatakse artikli 2 lõikes 1 sätestatud kriteeriumidele vastavate VKEde püsivate tegevuskohtade ja tütarettevõtjate maksustatav tulu („peakontori asukohariigi maksustamisnormid“).



Muudatusettepanek		20
Ettepanek võtta vastu direktiiv
Artikkel 2 – lõige 1 – punkt e
	

	Komisjoni ettepanek
	Muudatusettepanek

	e)	VKE tegutseb teistes liikmesriikides ainult ühe või mitme püsiva tegevuskoha kaudu;
	e)	VKE tegutseb teistes liikmesriikides ühe või mitme püsiva tegevuskoha ja/või kuni kahe tütarettevõtja kaudu;

Ettepanek võtta vastu direktiiv
Artikkel 2 – lõige 2 – sissejuhatav osa
	

	Komisjoni ettepanek
	Muudatusettepanek

	2.	Komisjonil on õigus võtta kooskõlas artikliga 16 vastu delegeeritud õigusakte I–IV lisa muutmiseks, et võtta arvesse muudatusi liikmesriikide õigusaktides, mis käsitlevad järgmist:
	2.	Komisjonil on õigus võtta kooskõlas artikliga 16 vastu delegeeritud õigusakte I–IV lisa muutmiseks, et võtta arvesse muudatusi liikmesriikide õigusaktides ja tuginedes asjaomase liikmesriigi esitatud teabele, mis käsitlevad järgmist:

Ettepanek võtta vastu direktiiv
Artikkel 2 – lõige 3
	

	Komisjoni ettepanek
	Muudatusettepanek

	3.	Käesolev direktiiv ei mõjuta püsiva tegevuskoha asukohaliikmesriigi õigust määrata kindlaks kohaldatav maksumäär, kahepoolsete topeltmaksustamise vältimise lepingute kohaldatavust ega püsiva tegevuskoha asukohaliikmesriigis kehtivaid töötajate sotsiaalkaitsealaseid õigusnorme.
	3.	Käesolev direktiiv ei mõjuta püsiva tegevuskoha või tütarettevõtja asukohaliikmesriigi õigust määrata kindlaks kohaldatav maksumäär, kahepoolsete topeltmaksustamise vältimise lepingute kohaldatavust ega püsiva tegevuskoha või tütarettevõtja asukohaliikmesriigis kehtivaid töötajate sotsiaalkaitsealaseid õigusnorme.

Ettepanek võtta vastu direktiiv
Artikkel 3 – lõik 1 – punkt 1 a (uus)
	

	Komisjoni ettepanek
	Muudatusettepanek

	
	1a)	„tütarettevõtja“ – tütarettevõtja nõukogu direktiivi 2011/96/EL artikli 3 lõike 1 punkti b tähenduses, mis asub teises liikmesriigis ja mida kontrollib peakontor;

Ettepanek võtta vastu direktiiv
Artikkel 3 – lõik 1 – punkt 2
	

	Komisjoni ettepanek
	Muudatusettepanek

	2)	„peakontor“ – artikli 2 lõikes 1 osutatud VKE, kes tegutseb teises liikmesriigis või teistes liikmesriikides ainult ühe või mitme püsiva tegevuskoha kaudu;
	2)	„peakontor“ – artikli 2 lõikes 1 osutatud VKE, kes tegutseb teises liikmesriigis või teistes liikmesriikides ühe või mitme püsiva tegevuskoha ja/või kuni kahe tütarettevõtja kaudu;

Ettepanek võtta vastu direktiiv
Artikkel 3 – lõik 1 – punkt 4
	

	Komisjoni ettepanek
	Muudatusettepanek

	4)	„peakontori asukohariigi maksustamisnormid“ – peakontori asukohaliikmesriigi maksuõigusnormid, mida kasutatakse peakontori ja selle püsivate tegevuskohtade maksustatava tulu arvutamiseks;
	4)	„peakontori asukohariigi maksustamisnormid“ – peakontori asukohaliikmesriigi maksuõigusnormid, mida kasutatakse peakontori ja selle püsivate tegevuskohtade või tütarettevõtjate maksustatava tulu arvutamiseks;

Ettepanek võtta vastu direktiiv
Artikkel 3 – lõik 1 – punkt 5
	

	Komisjoni ettepanek
	Muudatusettepanek

	5)	„vastuvõttev liikmesriik“ – liikmesriik, kus asub artikli 2 lõikes 1 osutatud VKE püsiv tegevuskoht;
	5)	„vastuvõttev liikmesriik“ – liikmesriik, kus asub artikli 2 lõikes 1 osutatud VKE püsiv tegevuskoht või tütarettevõtja;

Ettepanek võtta vastu direktiiv
Artikkel 3 – lõik 1 – punkt 6
	

	Komisjoni ettepanek
	Muudatusettepanek

	6)	„püsiva tegevuskoha maksustatav tulu“ – maksustatav kasum või kahjum, mis on arvutatud vastavalt peakontori asukohariigi maksustamisnormidele;
	[bookmark: _Hlk143594514]6)	„püsiva tegevuskoha maksustatav tulu“ – maksustatav kasum või kahjum, mis omistatakse püsivale tegevuskohale ja kuni kahele tütarettevõtjale ja mis on arvutatud vastavalt peakontori asukohariigi maksustamisnormidele;

Ettepanek võtta vastu direktiiv
Artikkel 3 – lõik 1 – punkt 8
	

	Komisjoni ettepanek
	Muudatusettepanek

	8)	„peakontori maksudeklaratsioon“ – artikli 2 lõikes 1 osutatud VKE esitatud maksudeklaratsioon, mis hõlmab peakontori ja püsiva tegevuskoha (püsivate tegevuskohtade) maksustatavat tulu, mis on arvutatud vastavalt peakontori asukohariigi maksustamisnormidele.
	8)	„peakontori maksudeklaratsioon“ – artikli 2 lõikes 1 osutatud VKE esitatud maksudeklaratsioon, mis hõlmab peakontori ja püsivate tegevuskohtade või tütarettevõtjate maksustatavat tulu, mis on arvutatud vastavalt peakontori asukohariigi maksustamisnormidele.

Ettepanek võtta vastu direktiiv
Artikkel 4 – lõige 1 – sissejuhatav osa
	

	Komisjoni ettepanek
	Muudatusettepanek

	1.	Peakontor võib otsustada kohaldada teises liikmesriigis (teistes liikmesriikides) asuva (asuvate) püsiva tegevuskoha (püsivate tegevuskohtade) suhtes peakontori asukohariigi maksustamisnorme, kui ta vastab järgmistele nõuetele:
	1.	Peakontor võib otsustada kohaldada teistes liikmesriikides asuvate püsivate tegevuskohtade ja tütarettevõtjate suhtes peakontori asukohariigi maksustamisnorme, kui ta vastab järgmistele nõuetele:

Ettepanek võtta vastu direktiiv
Artikkel 4 – lõige 1 – punkt a
	

	Komisjoni ettepanek
	Muudatusettepanek

	a)	tema püsivate tegevuskohtade käive ei olnud kahel viimasel majandusaastal kokku suurem kui peakontori käive korrutatuna kahega;
	a)	tema püsivate tegevuskohtade ja tütarettevõtjate käive ei olnud kolmel viimasel majandusaastal kokku suurem kui peakontori käive korrutatuna kolmega;

Ettepanek võtta vastu direktiiv
Artikkel 4 – lõige 1 – punkt b
	

	Komisjoni ettepanek
	Muudatusettepanek

	b)	ta on olnud peakontori asukohaliikmesriigi maksuresident kahe viimase majandusaasta jooksul;
	b)	ta on olnud peakontori asukohaliikmesriigi maksuresident viimase majandusaasta jooksul või alates peakontori asutamisest, kui sellest on möödunud vähem kui aasta;

Ettepanek võtta vastu direktiiv
Artikkel 4 – lõige 1 – punkt c
	

	Komisjoni ettepanek
	Muudatusettepanek

	c)	ta on kahe viimase majandusaasta jooksul vastanud artikli 2 lõike 1 punktis d sätestatud tingimustele.
	c)	ta on vastanud artikli 2 lõike 1 punktis d sätestatud tingimustele viimase majandusaasta jooksul või alates peakontori asutamisest, kui sellest on möödunud vähem kui aasta.

Ettepanek võtta vastu direktiiv
Artikkel 4 – lõige 2
	

	Komisjoni ettepanek
	Muudatusettepanek

	2.	Kui peakontor otsustab kohaldada peakontori asukohariigi maksustamisnorme vastavalt lõikele 1, peab ta neid kohaldama kõigi oma teistes liikmesriikides asuvate püsivate tegevuskohtade suhtes. Kui ta loob teises liikmesriigis uue püsiva tegevuskoha, kohaldab ta selle suhtes peakontori asukohariigi maksustamisnorme alates selle püsiva tegevuskoha asutamisest.
	2.	Kui peakontor otsustab kohaldada peakontori asukohariigi maksustamisnorme vastavalt lõikele 1, peab ta neid kohaldama kõigi oma teistes liikmesriikides asuvate püsivate tegevuskohtade või tütarettevõtjate suhtes. Kui ta loob teises liikmesriigis uue püsiva tegevuskoha, kohaldab ta selle suhtes peakontori asukohariigi maksustamisnorme alates selle püsiva tegevuskoha asutamisest. Kui ta loob teises liikmesriigis esimese tütarettevõtja, kohaldab ta selle tütarettevõtja suhtes peakontori asukohariigi maksustamisnorme alates selle asutamisest ja teavitab sellest vastuvõtvat liikmesriiki.

Ettepanek võtta vastu direktiiv
Artikkel 4 – lõige 2 a (uus)
	

	Komisjoni ettepanek
	Muudatusettepanek

	
	2a.	Lõike 1 punktis a osutatud nõuet ei kohaldata, kui peakontor asutati vähem kui kolm aastat enne peakontori asukoha maksustamisnormide kohaldamise võimaluse kuupäeva.

Ettepanek võtta vastu direktiiv
Artikkel 5 – lõik 1
	

	Komisjoni ettepanek
	Muudatusettepanek

	Kui peakontor saab tulu laevandustegevusest ja selle tulu suhtes kohaldatakse peakontori asukohaliikmesriigis tonnaažimaksuga maksustamise korda, ei või peakontor kohaldada peakontori asukohariigi maksustamisnorme teises liikmesriigis (teistes liikmesriikides) asuva (asuvate) püsiva tegevuskoha (püsivate tegevuskohtade) suhtes ulatuses, milles selle (nende) tulu pärineb laevandustegevusest.
	Kui peakontor saab tulu laevandustegevusest ja selle tulu suhtes kohaldatakse peakontori asukohaliikmesriigis tonnaažimaksuga maksustamise korda, ei või peakontor kohaldada peakontori asukohariigi maksustamisnorme teistes liikmesriikides asuvate püsivate tegevuskohtade ja tütarettevõtjate suhtes ulatuses, milles nende tulu pärineb laevandustegevusest.

Ettepanek võtta vastu direktiiv
Artikkel 6 – lõige 1
	

	Komisjoni ettepanek
	Muudatusettepanek

	1.	Peakontor, kes otsustab kohaldada oma püsiva tegevuskoha (püsivate tegevuskohtade) suhtes peakontori asukohariigi maksustamisnorme, teatab oma otsusest maksuhaldurile, esitades ka vastuvõtva liikmesriigi nime. Teade esitatakse vähemalt kolm kuud enne selle majandusaasta lõppu, mis eelneb majandusaastale, mil VKE soovib hakata kohaldama peakontori asukohariigi maksustamisnorme.
	1.	Peakontor, kes otsustab kohaldada oma püsiva tegevuskoha (püsivate tegevuskohtade) ja/või tütarettevõtja(te) suhtes peakontori asukohariigi maksustamisnorme, teatab oma otsusest maksuhaldurile, esitades ka vastuvõtva liikmesriigi nime. Teade esitatakse vähemalt kaks kuud enne selle majandusaasta lõppu, mis eelneb majandusaastale, mil VKE soovib hakata kohaldama peakontori asukohariigi maksustamisnorme.

Ettepanek võtta vastu direktiiv
Artikkel 6 – lõige 1 a (uus)
	

	Komisjoni ettepanek
	Muudatusettepanek

	
	1a.	VKE võib oma esimese püsiva tegevuskoha või tütarettevõtja asutamisel teises liikmesriigis kohaldada peakontori asukohariigi maksustamisnorme alates aastast, mil püsiv tegevuskoht või tütarettevõtja on asutatud, ilma et ta peaks sellest teavitama maksuhaldurit kolm kuud enne eelmise maksustamisaasta lõppu.

Ettepanek võtta vastu direktiiv
Artikkel 6 – lõige 2
	

	Komisjoni ettepanek
	Muudatusettepanek

	2.	Maksuhaldur kontrollib, kas artiklis 4 sätestatud kohaldamiseks vajalikud nõuded on täidetud, ja teavitab peakontorit oma järeldustest kahe kuu jooksul pärast lõikes 1 osutatud teate saamist.
	2.	Maksuhaldur kontrollib, kas artiklis 4 sätestatud kohaldamiseks vajalikud nõuded on täidetud, ja teavitab peakontorit oma järeldustest ühe kuu jooksul pärast lõikes 1 osutatud teate saamist.

Ettepanek võtta vastu direktiiv
Artikkel 6 – lõige 2 a (uus)
	

	Komisjoni ettepanek
	Muudatusettepanek

	
	2a.	Maksuhaldur peab saama vastuvõtvalt liikmesriigilt kinnituse, et tegevuskoht vastuvõtvas liikmesriigis kujutab endast püsivat tegevuskohta kahepoolsete maksulepingute tähenduses.

Ettepanek võtta vastu direktiiv
Artikkel 6 – lõige 3 – lõik 1
	

	Komisjoni ettepanek
	Muudatusettepanek

	3.	Kui kohaldamiseks vajalikud nõuded on täidetud, teatab maksuhaldur vastuvõtvate liikmesriikide maksuasutustele kahe kuu jooksul pärast lõikes 1 osutatud teate saamist, et alates järgmisest majandusaastast arvutatakse asjaomaste püsivate tegevuskohtade maksustatav tulu peakontori asukohaliikmesriigis kehtivate peakontori asukohariigi maksustamisnormide kohaselt. Vastuvõtva liikmesriigi maksuasutus teatab maksuhaldurile kohaldatava maksumäära. 
	3.	Kui kohaldamiseks vajalikud nõuded on täidetud, teatab maksuhaldur vastuvõtvate liikmesriikide maksuasutustele ühe kuu jooksul pärast lõikes 1 osutatud teate saamist, et alates järgmisest majandusaastast arvutatakse asjaomaste püsivate tegevuskohtade ja tütarettevõtjate maksustatav tulu peakontori asukohaliikmesriigis kehtivate peakontori asukohariigi maksustamisnormide kohaselt. Vastuvõtva liikmesriigi maksuasutus teatab maksuhaldurile kohaldatava maksumäära.

Ettepanek võtta vastu direktiiv
Artikkel 6 – lõige 3 – lõik 3
	

	Komisjoni ettepanek
	Muudatusettepanek

	Vastuvõttev liikmesriik võib artikli 13 sätete alusel vaidlustada maksuhalduri otsuse, mis käsitleb kohaldamiseks vajalike nõuete täitmist. VKEd võivad hakata peakontori asukohariigi maksustamisnorme kohaldama neist menetlustest olenemata.
	Vastuvõttev liikmesriik võib artikli 13 sätete alusel vaidlustada maksuhalduri otsuse, mis käsitleb kohaldamiseks vajalike nõuete täitmist. Sellisel juhul kohaldatakse peakontori asukohaliikmesriigi riigisiseseid õigusnorme. VKEd võivad hakata peakontori asukohariigi maksustamisnorme kohaldama neist menetlustest olenemata.

Ettepanek võtta vastu direktiiv
Artikkel 6 – lõige 3 – lõik 4
	

	Komisjoni ettepanek
	Muudatusettepanek

	Kui maksuhaldur jõuab järeldusele, et kohaldamiseks vajalikud nõuded ei ole täidetud, teavitab ta peakontorit sellest kahe kuu jooksul pärast lõikes 1 osutatud teate saamist ning peakontor võib otsuse siseriikliku õiguse kohaselt vaidlustada.
	Kui maksuhaldur jõuab järeldusele, et kohaldamiseks vajalikud nõuded ei ole täidetud, teavitab ta peakontorit sellest ühe kuu jooksul pärast lõikes 1 osutatud teate saamist ning peakontor võib otsuse siseriikliku õiguse kohaselt vaidlustada ning ta jätkab peakontori asukohariigi maksustamisnormide kohaldamist. Lõplikul otsusel on õiguslik toime alles alates järgmisest majandusaastast.

Ettepanek võtta vastu direktiiv
Artikkel 6 – lõige 4
	

	Komisjoni ettepanek
	Muudatusettepanek

	4.	Kui vastuvõttev liikmesriik leiab, et VKE kohalolekut tema territooriumil võib käsitada püsiva tegevuskohana, teavitab ta sellest maksuhaldurit. Pärast selle teabe saamist teatab maksuhaldur vastuvõtva liikmesriigi pädevale maksuasutusele, kas peakontor kohaldab oma püsivate tegevuskohtade suhtes peakontori asukohariigi maksustamisnorme.
	4.	Kui vastuvõttev liikmesriik leiab, et VKE kohalolekut tema territooriumil võib käsitada püsiva tegevuskohana või tütarettevõtjana, teavitab ta sellest maksuhaldurit. Pärast selle teabe saamist teatab maksuhaldur vastuvõtva liikmesriigi pädevale maksuasutusele, kas peakontor kohaldab oma püsivate tegevuskohtade või tütarettevõtjate suhtes peakontori asukohariigi maksustamisnorme. Peakontorit tuleb sellest korrast põhjendamatu viivituseta igakülgselt teavitada.



Muudatusettepanek		44
Ettepanek võtta vastu direktiiv
Artikkel 7 – lõige 1
	

	Komisjoni ettepanek
	Muudatusettepanek

	1.	Peakontor, kes on otsustanud kohaldada oma püsivate tegevuskohtade suhtes ühes või mitmes vastuvõtvas liikmesriigis peakontori asukohariigi maksustamisnorme, peab neid norme kohaldama viie majandusaasta jooksul.
	1.	Peakontor, kes on otsustanud kohaldada oma püsivate tegevuskohtade või tütarettevõtjate suhtes ühes või mitmes vastuvõtvas liikmesriigis peakontori asukohariigi maksustamisnorme, peab neid norme kohaldama seitsme majandusaasta pikkuse ajavahemiku jooksul ja seda ajavahemikku on võimalik seitsme aasta võrra pikendada.



Muudatusettepanek		45
Ettepanek võtta vastu direktiiv
Artikkel 7 – lõige 2
	

	Komisjoni ettepanek
	Muudatusettepanek

	2.	Lõikes 1 osutatud ajavahemiku lõppedes lõpetatakse peakontori asukohariigi maksustamisnormide kohaldamine vastuvõtvas liikmesriigis asuvate püsivate tegevuskohtade suhtes, välja arvatud juhul, kui peakontor teavitab maksuhaldurit oma otsusest uuendada peakontori asukohariigi maksustamisnormide kohaldamist artiklis 9 sätestatud korras.
	2.	Lõikes 1 osutatud ajavahemiku lõppedes lõpetatakse peakontori asukohariigi maksustamisnormide kohaldamine vastuvõtvas liikmesriigis asuvate püsivate tegevuskohtade ja tütarettevõtjate suhtes, välja arvatud juhul, kui peakontor teavitab maksuhaldurit oma otsusest uuendada peakontori asukohariigi maksustamisnormide kohaldamist artiklis 9 sätestatud korras.



Muudatusettepanek		46
Ettepanek võtta vastu direktiiv
Artikkel 8 – lõige 1 – sissejuhatav osa
	

	Komisjoni ettepanek
	Muudatusettepanek

	1.	Peakontori asukohariigi maksustamisnormide kohaldamine lõpetatakse enne artikli 7 lõikes 1 osutatud viieaastase ajavahemiku lõppu ühel järgmistest põhjustest:
	1.	Peakontori asukohariigi maksustamisnormide kohaldamine lõpetatakse enne artikli 7 lõikes 1 osutatud seitsmeaastase ajavahemiku lõppu ühel järgmistest põhjustest:



Muudatusettepanek		47
Ettepanek võtta vastu direktiiv
Artikkel 8 – lõige 1 – punkt a
	

	Komisjoni ettepanek
	Muudatusettepanek

	a)	artikli 2 lõikes 1 osutatud VKE viib oma maksuresidentsuse peakontori asukohaliikmesriigist üle teise liikmesriiki;
	a)	artikli 2 lõikes 1 osutatud VKE viib oma maksuresidentsuse peakontori asukohaliikmesriigist üle teise liikmesriiki, kui VKE soovib maksustamisnormide kohaldamise lõpetada;



Muudatusettepanek		48
Ettepanek võtta vastu direktiiv
Artikkel 8 – lõige 1 – punkt b
	

	Komisjoni ettepanek
	Muudatusettepanek

	b)	kahel viimasel majandusaastal ületas VKE püsivate tegevuskohtade käive kokku summat, mis võrdub peakontori kolmekordse käibega.
	b)	kolmel viimasel majandusaastal ületas VKE püsivate tegevuskohtade ja tütarettevõtjate käive kokku summat, mis võrdub peakontori kolmekordse käibega;



Muudatusettepanek		49
Ettepanek võtta vastu direktiiv
Artikkel 8 – lõige 1 – punkt b a (uus)
	

	Komisjoni ettepanek
	Muudatusettepanek

	
	ba)	artikli 2 lõikes 1 osutatud VKE ei ole enam VKE;



Muudatusettepanek		50
Ettepanek võtta vastu direktiiv
Artikkel 8 – lõige 1 – punkt b b (uus)
	

	Komisjoni ettepanek
	Muudatusettepanek

	
	bb)	artikli 2 lõikes 1 osutatud VKE loob rohkem kui kaks tütarettevõtjat.



Muudatusettepanek		51
Ettepanek võtta vastu direktiiv
 Artikkel 8 – lõige 2
	

	Komisjoni ettepanek
	Muudatusettepanek

	2.	Lõikes 1 osutatud juhtudel lõpetatakse peakontori asukohariigi maksustamisnormide kohaldamine alates majandusaastast, mis järgneb majandusaastale, mil ilmnesid lõikes 1 osutatud põhjused.
	2.	Peakontori asukohariigi maksustamisnormide kohaldamine lõpetatakse alates majandusaastast, mis järgneb majandusaastale, mil ilmnesid lõikes 1 osutatud põhjused. 



Muudatusettepanek		52
Ettepanek võtta vastu direktiiv
Artikkel 8 – lõige 3
	

	Komisjoni ettepanek
	Muudatusettepanek

	3.	Maksuhaldur teavitab vastuvõtvaid liikmesriike lõikes 1 osutatud lõpetamisest enne selle majandusaasta lõppu, mil lõpetamise põhjused ilmnesid.
	3.	Maksuhaldur teavitab vastuvõtvaid liikmesriike lõikes 1 osutatud lõpetamisest nii kiiresti kui võimalik ja igal juhul enne selle majandusaasta lõppu, mil lõpetamise põhjused ilmnesid.



Muudatusettepanek		53
Ettepanek võtta vastu direktiiv
Artikkel 8 – lõige 4
	

	Komisjoni ettepanek
	Muudatusettepanek

	4.	Kui artikli 2 lõikes 1 osutatud VKE viib oma maksuresidentsuse üle teise liikmesriiki, võib ta otsustada kohaldada oma uue maksuresidentsuse liikmesriigis kehtivaid peakontori asukohariigi maksustamisnorme vastavalt artiklitele 4–7. Sellisel juhul leitakse, et tehtud on uus otsus peakontori asukohariigi maksustamisnormide kohaldamise kohta.
	4.	Kui artikli 2 lõikes 1 osutatud VKE viib oma maksuresidentsuse üle teise liikmesriiki, võib ta otsustada kohaldada oma uue maksuresidentsuse liikmesriigis kehtivaid peakontori asukohariigi maksustamisnorme vastavalt artiklitele 4–7. Sellisel juhul leitakse, et tehtud on uus otsus peakontori asukohariigi maksustamisnormide kohaldamise kohta. Artikli 4 lõike 1 punktis b sätestatud nõuet ei kohaldata, kui VKE maksuresidentsuse üleviimine on toimunud paikapidavatel majanduslikel põhjendustel nõukogu direktiivi 2009/133/EÜ artikli 15 lõike 1 punkti a tähenduses.



Muudatusettepanek		54
Ettepanek võtta vastu direktiiv
Artikkel 10 – lõik 1 – sissejuhatav osa
	

	Komisjoni ettepanek
	Muudatusettepanek

	Peakontoril ei ole õigust peakontori asukohariigi maksustamisnormide kohaldamist uuendada, kui viie aasta jooksul, mil peakontori asukohariigi maksustamisnorme algselt kohaldati, esines mõni järgmistest olukordadest:
	Peakontoril ei ole õigust peakontori asukohariigi maksustamisnormide kohaldamist uuendada, kui esines mõni järgmistest olukordadest:



Muudatusettepanek		55
Ettepanek võtta vastu direktiiv
Artikkel 10 – lõik 1 – punkt a
	

	Komisjoni ettepanek
	Muudatusettepanek

	a)	tema püsivate tegevuskohtade käive kahel eraldi majandusaastal oli kokku suurem kui peakontori käive korrutatuna kahega;
	a)	tema püsivate tegevuskohtade või tütarettevõtjate käive kolmel eraldi majandusaastal oli kokku suurem kui peakontori käive korrutatuna kolmega;



Muudatusettepanek		56
Ettepanek võtta vastu direktiiv
Artikkel 10 – lõik 1 – punkt b
	

	Komisjoni ettepanek
	Muudatusettepanek

	b)	VKE asutas ühe või mitu tütarettevõtjat liidus või väljaspool liitu;
	b)	VKE asutas liidus rohkem kui tütarettevõtjat;



Muudatusettepanek		57
Ettepanek võtta vastu direktiiv
Artikkel 10 – lõik 1 – punkt c
	

	Komisjoni ettepanek
	Muudatusettepanek

	c)	artikli 2 lõike 1 punktis d sätestatud kriteerium ei ole kahel järjestikusel majandusaastal täidetud.
	c)	artikli 2 lõike 1 punktis d sätestatud kriteerium ei ole kolmel järjestikusel majandusaastal täidetud.



Muudatusettepanek		58
Ettepanek võtta vastu direktiiv
Artikkel 11 – lõige 1
	

	Komisjoni ettepanek
	Muudatusettepanek

	1.	Peakontor esitab maksuhaldurile peakontori maksudeklaratsiooni.
	1.	Peakontor esitab maksuhaldurile peakontori maksudeklaratsiooni. Peakontori asukohaliikmesriik abistab VKE-d maksudeklaratsiooni koostamisel, eelkõige seoses igale teises liikmesriigis asuvale püsivale tegevuskohale ja tütarettevõtjale maksustatava tulu omistamisega.



Muudatusettepanek		59
Ettepanek võtta vastu direktiiv
Artikkel 11 – lõige 2 – punkt b
	

	Komisjoni ettepanek
	Muudatusettepanek

	b)	VKE maksukohustus seoses iga püsiva tegevuskoha maksustatava tuluga teistes liikmesriikides. Maksukohustuse arvutamisel kohaldatakse vastuvõtva liikmesriigi maksumäära maksustatavale tulule, mis on arvutatud peakontori asukohariigi maksustamisnormide kohaselt.
	b)	VKE maksukohustus seoses iga püsiva tegevuskoha ja kuni kahe tütarettevõtja maksustatava tuluga teistes liikmesriikides. Maksukohustuse arvutamisel kohaldatakse vastuvõtva liikmesriigi maksumäära maksustatavale tulule, mis on arvutatud peakontori asukohariigi maksustamisnormide kohaselt.



Muudatusettepanek		60
Ettepanek võtta vastu direktiiv
Artikkel 11 – lõige 3 – sissejuhatav osa
	

	Komisjoni ettepanek
	Muudatusettepanek

	3.	Kui vastuvõtva liikmesriigi õiguse kohaselt ei ole VKE üks või mitu püsivat tegevuskohta kohustatud koostama konsolideerimata raamatupidamisaruandeid, peab peakontori maksustamist käsitlevate normide kohane maksudeklaratsioon sisaldama järgmist teavet:
	(Ei puuduta eestikeelset versiooni.)	 



Muudatusettepanek		61
Ettepanek võtta vastu direktiiv
Artikkel 11 – lõige 3 – punkt a
	

	Komisjoni ettepanek
	Muudatusettepanek

	a)	püsivale tegevuskohale (püsivatele tegevuskohtadele) omistatud vara ja kohustused;
	a)	püsivatele tegevuskohtadele ja kuni kahele tütarettevõtjale omistatud vara ja kohustused;



Muudatusettepanek		62
Ettepanek võtta vastu direktiiv
Artikkel 11 – lõige 3 – punkt b
	

	Komisjoni ettepanek
	Muudatusettepanek

	b)	teises liikmeriigis (teistes liikmesriikides) asuvale (asuvatele) püsivale tegevuskohale (püsivatele tegevuskohtadele) omistatud kasum.
	b)	teistes liikmesriikides asuvatele püsivatele tegevuskohtadele ja kuni kahele tütarettevõtjale omistatud kasum.



Muudatusettepanek		63
Ettepanek võtta vastu direktiiv
Artikkel 11 – lõige 4 – punkt b
	

	Komisjoni ettepanek
	Muudatusettepanek

	b)	teade iga püsivat tegevuskohta puudutava maksuotsuse projekti kohta.
	b)	teade iga püsivat tegevuskohta ja tütarettevõtjat puudutava maksuotsuse projekti kohta.



Muudatusettepanek		64
Ettepanek võtta vastu direktiiv
Artikkel 11 – lõige 5 – lõik 1 – punkt b
	

	Komisjoni ettepanek
	Muudatusettepanek

	b)	teade asjaomast (asjaomaseid) tegevuskohta (tegevuskohti) puudutava maksuotsuse projekti kohta;
	b)	teade asjaomaseid tegevuskohti ja tütarettevõtjaid puudutava maksuotsuse projekti kohta;



Muudatusettepanek		65
Ettepanek võtta vastu direktiiv
Artikkel 11 – lõige 8
	

	Komisjoni ettepanek
	Muudatusettepanek

	8.	Kui vastuvõtva liikmesriigi maksuasutus lükkab maksuotsuse projekti tagasi, muudab ta seda maksuotsuse projekti seoses kasumi omistamisega püsivale tegevuskohale kooskõlas vastuvõtva liikmesriigi ja peakontori asukohaliikmesriigi vahel kohaldatava kahepoolse topeltmaksustamise vältimise lepingu sätetega. Pärast seda, kui kasumi omistamine püsivale tegevuskohale on läbi vaadatud ja maksuhaldurile edastatud vastavalt direktiivi 2011/16/EL artiklile 8ae, arvutab maksuhaldur maksustatava tulu uuesti vastavalt peakontori asukohaliikmesriigi maksuõigusnormidele ning kõnealune liikmesriik väljastab muudetud maksuotsuse. Maksumaksjal on õigus muudetud maksuotsus vaidlustada peakontori asukohaliikmesriigi kohtutes. Püsivale tegevuskohale omistatava kasumi summaga seotud vaidlused lahendatakse vastavalt kohaldatavale kahepoolsele topeltmaksustamise vältimise lepingule või nõukogu 10. oktoobri 2017. aasta direktiivi (EL) 2017/185217 sätetele.
	8.	Kui vastuvõtva liikmesriigi maksuasutus lükkab maksuotsuse projekti tagasi, muudab ta seda maksuotsuse projekti seoses kasumi omistamisega püsivale tegevuskohale ja tütarettevõtjatele kooskõlas sellise kohaldatava topeltmaksustamise vältimise lepingu sätetega, mille osalised vastuvõttev liikmesriik ja peakontori asukohaliikmesriik on. Pärast seda, kui kasumi omistamine püsivale tegevuskohale ja tütarettevõtjatele on läbi vaadatud ja maksuhaldurile edastatud vastavalt direktiivi 2011/16/EL artiklile 8ae, arvutab maksuhaldur maksustatava tulu uuesti vastavalt peakontori asukohaliikmesriigi maksuõigusnormidele ning kõnealune liikmesriik väljastab muudetud maksuotsuse. Maksumaksjal on õigus muudetud maksuotsus vaidlustada peakontori asukohaliikmesriigi kohtutes. Püsivale tegevuskohale ja tütarettevõtjatele omistatava kasumi summaga seotud vaidlused lahendatakse vastavalt kohaldatavale topeltmaksustamise vältimise lepingule või nõukogu 10. oktoobri 2017. aasta direktiivi (EL) 2017/1852 sätetele.

	_________________
	_________________

	[bookmark: _GoBack]17 Nõukogu 10. oktoobri 2017. aasta direktiiv (EL) 2017/1852 maksuvaidluste lahendamise mehhanismide kohta Euroopa Liidus (ELT L 265, 14.10.2017, lk 1).
	17 Nõukogu 10. oktoobri 2017. aasta direktiiv (EL) 2017/1852 maksuvaidluste lahendamise mehhanismide kohta Euroopa Liidus (ELT L 265, 14.10.2017, lk 1).



Muudatusettepanek		66
Ettepanek võtta vastu direktiiv
Artikkel 11 – lõige 9
	

	Komisjoni ettepanek
	Muudatusettepanek

	9.	Kui vastuvõtva liikmesriigi maksuõigusnormide kohaselt võib teatavad püsiva tegevuskoha töötajatega seotud kulud maksustamisel maha arvata, kui vastavaid summasid maksustatakse töötaja tasandil või nendelt summadelt arvestatakse sotsiaalkindlustusmakseid, ning peakontori asukohaliikmesriigis sellist mahaarvamist ette nähtud ei ole, võtavad peakontor ja vastuvõttev liikmesriik vajalikud meetmed võimalike lahknevuste vältimiseks.
	9.	Kui vastuvõtva liikmesriigi maksuõigusnormide kohaselt võib teatavad püsiva tegevuskoha või tütarettevõtja töötajatega seotud kulud maksustamisel maha arvata, kui vastavaid summasid maksustatakse töötaja tasandil või nendelt summadelt arvestatakse sotsiaalkindlustusmakseid, ning peakontori asukohaliikmesriigis sellist mahaarvamist ette nähtud ei ole, võtavad peakontor ja vastuvõttev liikmesriik komisjoni juhendamisel vajalikud meetmed võimalike lahknevuste vältimiseks.



Muudatusettepanek		67
Ettepanek võtta vastu direktiiv
Artikkel 11 – lõige 9 a (uus)
	

	Komisjoni ettepanek
	Muudatusettepanek

	
	9a.	Komisjon kehtestab rakendusaktidega suunised asjakohaste meetmete kohta, mis on seotud käesoleva artikli lõikes 8 osutatud lahknevustega. Nimetatud rakendusaktid võetakse vastu kooskõlas artiklis 15 osutatud kontrollimenetlusega.



Muudatusettepanek		68
Ettepanek võtta vastu direktiiv
Artikkel 12 – pealkiri
	

	Komisjoni ettepanek
	Muudatusettepanek

	Vastuvõtvas liikmesriigis asuva püsiva tegevuskoha poolt tasumisele kuuluva maksu kogumine
	Püsivate tegevuskohtade ja tütarettevõtjate poolt tasumisele kuuluva maksu kogumine vastuvõtvas liikmesriigis



Muudatusettepanek		69
Ettepanek võtta vastu direktiiv
Artikkel 12 – lõige 1
	

	Komisjoni ettepanek
	Muudatusettepanek

	1.	Peakontor täidab maksuhalduri kaudu tulumaksukohustused, mis on seotud nii tema maksustatava tuluga kui ka vastuvõtvas liikmesriigis (vastuvõtvates liikmesriikides) asuva (asuvate) püsiva (püsivate) tegevuskoha (tegevuskohtade) maksustatava tuluga.
	1.	Peakontor täidab maksuhalduri kaudu tulumaksukohustused, mis on seotud nii tema maksustatava tuluga kui ka vastuvõtvates liikmesriikides asuvate püsivate tegevuskohtade ja tütarettevõtjate maksustatava tuluga.



Muudatusettepanek		70
Ettepanek võtta vastu direktiiv
Artikkel 12 – lõige 2
	

	Komisjoni ettepanek
	Muudatusettepanek

	2.	Maksuhaldur nõuab sisse maksu, mis vastab peakontori iga liidus asuva püsiva tegevuskoha maksukohustusele, kohaldab asjaomase vastuvõtva liikmesriigi maksumäära ja kannab tasumisele kuuluva summa üle asjaomase vastuvõtva liikmesriigi pädevale asutusele.
	2.	Maksuhaldur nõuab sisse maksu, mis vastab peakontori iga liidus asuva püsiva tegevuskoha ja tütarettevõtja maksukohustusele, kohaldab asjaomase vastuvõtva liikmesriigi maksumäära ja kannab tasumisele kuuluva summa viivitamata üle asjaomase vastuvõtva liikmesriigi pädevale asutusele.



Muudatusettepanek		71
Ettepanek võtta vastu direktiiv
Artikkel 12 – lõige 3
	

	Komisjoni ettepanek
	Muudatusettepanek

	3.	Komisjon kehtestab rakendusaktidega praktilise korra, mis on vajalik, et tagada püsivate tegevuskohtade maksukohustusele vastava maksu kogumine ja ülekandmine peakontori asukohaliikmesriigist vastuvõtvasse liikmesriiki. Nimetatud rakendusaktid võetakse vastu kooskõlas artiklis 15 osutatud kontrollimenetlusega.
	3.	Komisjon kehtestab rakendusaktidega praktilise korra, mis on vajalik, et tagada püsivate tegevuskohtade või tütarettevõtjate maksukohustusele vastava maksu kogumine ja ülekandmine peakontori asukohaliikmesriigist vastuvõtvasse liikmesriiki. Nimetatud rakendusaktid võetakse vastu kooskõlas artiklis 15 osutatud kontrollimenetlusega.



Muudatusettepanek		72
Ettepanek võtta vastu direktiiv
Artikkel 13 – lõige 1
	

	Komisjoni ettepanek
	Muudatusettepanek

	1.	Kui ei ole sätestatud teisiti, ei mõjuta käesoleva direktiivi sätted liikmesriikide õigusnorme, millega reguleeritakse kohalikke maksuauditeid, õiguskaitsevahendeid ja menetlusi, ning vaidluste lahendamise mehhanisme, mis on ette nähtud liidu tasandil või kohaldatavates kahepoolsetes topeltmaksustamise vältimise lepingutes.
	1.	Kui ei ole sätestatud teisiti, ei mõjuta käesoleva direktiivi sätted liikmesriikide õigusnorme, millega reguleeritakse kohalikke maksuauditeid, õiguskaitsevahendeid ja menetlusi, ning vaidluste lahendamise mehhanisme, mis on ette nähtud liidu tasandil või kohaldatavates kahepoolsetes topeltmaksustamise vältimise lepingutes. Käesolev direktiiv ei mõjuta püsivate tegevuskohtade ja tütarettevõtjate äri-, raamatupidamis- ja maksukohustusi, mis tulenevad vastuvõtva liikmesriigi riigisisestest õigusnormidest.



Muudatusettepanek		73
Ettepanek võtta vastu direktiiv
Artikkel 13 – lõige 2
	

	Komisjoni ettepanek
	Muudatusettepanek

	2.	Vastuvõtva liikmesriigi maksuasutus võib taotleda koos maksuhalduriga tehtavat ühisauditit, mis hõlmab püsiva tegevuskoha maksustatava tulu arvutamist vastavalt peakontori asukohariigi maksustamisnormidele, kasumi omistamist püsivale tegevuskohale ja/või kohaldatavat maksumäära. Ühisauditid tehakse kooskõlas nõukogu direktiiviga 2011/16/EL18. Olenemata eespool viidatud direktiivi sätetest, aktsepteerib taotluse saanud pädev asutus vastuvõtva liikmesriigi maksuasutuse sellist taotlust.
	2.	Vastuvõtva liikmesriigi maksuasutused võivad taotleda koos maksuhalduriga tehtavat ühisauditit, mis hõlmab püsiva tegevuskoha või tütarettevõtja maksustatava tulu arvutamist vastavalt peakontori asukohariigi maksustamisnormidele, kasumi omistamist püsivale tegevuskohale ja/või tütarettevõtjale ja/või kohaldatavat maksumäära. Ühisauditid tehakse kooskõlas nõukogu direktiiviga 2011/16/EL18. Olenemata direktiivi 2011/16/EL sätetest, võib ühisauditi taotluse esitada ka peakontori asukohaliikmesriigi maksuhaldur iga püsiva tegevuskoha või tütarettevõtja vastuvõtva liikmesriigi maksuhaldurile.

	_________________
	_________________

	18 Nõukogu 15. veebruari 2011. aasta direktiiv 2011/16/EL maksustamisalase halduskoostöö kohta ja direktiivi 77/799/EMÜ kehtetuks tunnistamise kohta (ELT L 64, 11.3.2011, lk 1).
	18 Nõukogu 15. veebruari 2011. aasta direktiiv 2011/16/EL maksustamisalase halduskoostöö kohta ja direktiivi 77/799/EMÜ kehtetuks tunnistamise kohta (ELT L 64, 11.3.2011, lk 1).



Muudatusettepanek		74
Ettepanek võtta vastu direktiiv
Artikkel 13 – lõige 2 a (uus)
	

	Komisjoni ettepanek
	Muudatusettepanek

	
	2a.	Kui audit tuleb läbi viia peakontori asukohaliikmesriigi algatusel, kutsub peakontori asukohaliikmesriik vastuvõtvat liikmesriiki sellist auditit ühiselt läbi viima.



Muudatusettepanek		75
Ettepanek võtta vastu direktiiv
Artikkel 14 – lõige 1 – punkt 2
Direktiiv 2011/16/EL
Artikkel 8ae – lõige 1
	

	Komisjoni ettepanek
	Muudatusettepanek

	1.	Kui direktiivi, millega kehtestatakse mikro-, väikeste ja keskmise suurusega ettevõtjate suhtes kohaldatavad peakontori asukohariigi maksustamisnormid,20 artikli 3 punktis 2 määratletud peakontor, kes otsustab kohaldada oma püsiva (püsivate) tegevuskoha (tegevuskohtade) suhtes peakontori asukohariigi maksustamisnorme vastavalt kõnealuse direktiivi artiklile 6, vastab kohaldamiseks vajalikele nõuetele, teatab peakontori asukohaliikmesriigi pädev asutus automaatse teabevahetuse teel püsiva tegevuskoha asukohaliikmesriigi pädevale asutusele, et asjaomase püsiva tegevuskoha maksustatav tulu tuleb arvutada peakontori asukohariigi maksustamisnormide kohaselt. Selline teavitamine peab toimuma kahe kuu jooksul pärast seda, kui peakontor on teatanud oma otsusest kohaldada peakontori asukohariigi maksustamisnorme.
	1.	Kui direktiivi, millega kehtestatakse mikro-, väikeste ja keskmise suurusega ettevõtjate suhtes kohaldatavad peakontori asukohariigi maksustamisnormid,20 artikli 3 punktis 2 määratletud peakontor, kes otsustab kohaldada oma püsivate tegevuskohtade või oma tütarettevõtjate suhtes peakontori asukohariigi maksustamisnorme vastavalt kõnealuse direktiivi artiklile 6, vastab kohaldamiseks vajalikele nõuetele, teatab peakontori asukohaliikmesriigi pädev asutus automaatse teabevahetuse teel püsiva tegevuskoha või tütarettevõtjate asukohaliikmesriigi pädevale asutusele, et asjaomase püsiva tegevuskoha või asjaomaste tütarettevõtjate maksustatav tulu tuleb arvutada peakontori asukohariigi maksustamisnormide kohaselt. Selline teavitamine peab toimuma ühe kuu jooksul pärast seda, kui peakontor on teatanud oma otsusest kohaldada peakontori asukohariigi maksustamisnorme. 

	______________________
	______________________

	20 Direktiiv…[ELT: Palun sisestada direktiivi number, kuupäev, pealkiri ja ELT avaldamisviide].
	20 Direktiiv…[ELT: Palun sisestada direktiivi number, kuupäev, pealkiri ja ELT avaldamisviide].



Muudatusettepanek		76
Ettepanek võtta vastu direktiiv
Artikkel 14 – lõige 1 – punkt 2
Direktiiv 2011/16/EL
Artikkel 8ae – lõige 2
	

	Komisjoni ettepanek
	Muudatusettepanek

	2.	Püsiva tegevuskoha asukohaliikmesriigi pädev asutus teatab peakontori asukohaliikmesriigi pädevale asutusele maksumäära, mida kohaldatakse tema territooriumil asuvate püsivate tegevuskohtade maksukohustuse kindlaksmääramiseks, kolme kuu jooksul pärast seda, kui ta sai peakontori asukohaliikmesriigi pädevalt asutuselt teate peakontori otsuse kohta kohaldada peakontori asukohariigi maksustamisnorme. 
	2.	Püsiva tegevuskoha või tütarettevõtja asukohaliikmesriigi pädev asutus teatab peakontori asukohaliikmesriigi pädevale asutusele maksumäära, mida kohaldatakse tema territooriumil asuvate püsivate tegevuskohtade või tütarettevõtjate maksukohustuse kindlaksmääramiseks, kahe kuu jooksul pärast seda, kui ta sai peakontori asukohaliikmesriigi pädevalt asutuselt teate peakontori otsuse kohta kohaldada peakontori asukohariigi maksustamisnorme.



Muudatusettepanek		77
Ettepanek võtta vastu direktiiv
Artikkel 14 – lõige 1 – punkt 2
Direktiiv 2011/16/EL
Artikkel 8ae – lõige 3
	

	Komisjoni ettepanek
	Muudatusettepanek

	3.	Peakontori asukohaliikmesriigi pädev asutus edastab käesoleva artikli lõikes 2 osutatud teabe automaatse teabevahetuse teel püsiva tegevuskoha asukohaliikmesriigi pädevale asutusele vastavalt artikli 21 kohaselt vastu võetud praktilisele korrale.
	3.	Peakontori asukohaliikmesriigi pädev asutus edastab käesoleva artikli lõikes 2 osutatud teabe automaatse teabevahetuse teel püsivate tegevuskohtade või tütarettevõtjate asukohaliikmesriikide pädevatele asutustele vastavalt artikli 21 kohaselt vastu võetud praktilisele korrale.



Muudatusettepanek		78
Ettepanek võtta vastu direktiiv
Artikkel 14 – lõige 1 – punkt 2
Direktiiv 2011/16/EL
Artikkel 8ae – lõige 4 – punkt iii
	

	Komisjoni ettepanek
	Muudatusettepanek

	iii)	teade asjaomast (asjaomaseid) tegevuskohta (tegevuskohti) puudutava maksuotsuse projekti kohta;
	iii)	teade asjaomaseid tegevuskohti ja tütarettevõtjaid puudutava maksuotsuse projekti kohta;



Muudatusettepanek		79
Ettepanek võtta vastu direktiiv
Artikkel 14 – lõige 1 – punkt 2
Direktiiv 2011/16/EL
Artikkel 8ae – lõige 6
	

	Komisjoni ettepanek
	Muudatusettepanek

	6.	Kui püsiva tegevuskoha asukohaliikmesriigi maksuasutus muudab maksuotsuse projekti seoses kasumi omistamisega püsivale tegevuskohale vastavalt vastuvõtva liikmesriigi ja peakontori asukohaliikmesriigi vahelise kahepoolse topeltmaksustamise vältimise lepingu sätetele pärast seda, kui ta on peakontori asukohaliikmesriigi väljastatud maksuotsuse projekti tagasi lükanud, edastab püsiva tegevuskoha pädev asutus muudetud maksuotsuse projekti peakontori asukohaliikmesriigi pädevale asutusele ühe kuu jooksul alates selle väljastamisest, et peakontori asukohaliikmesriigi pädev asutus arvutaks ümber püsiva tegevuskoha maksustatava tulu, väljastaks muudetud maksuotsuse ja nõuaks maksu sisse.
	6.	Kui püsiva tegevuskoha või tütarettevõtja asukohaliikmesriigi maksuasutus muudab maksuotsuse projekti seoses kasumi omistamisega püsivale tegevuskohale või tütarettevõtjale vastavalt vastuvõtva liikmesriigi ja peakontori asukohaliikmesriigi vahelise kahepoolse topeltmaksustamise vältimise lepingu sätetele pärast seda, kui ta on peakontori asukohaliikmesriigi väljastatud maksuotsuse projekti tagasi lükanud, edastab püsiva tegevuskoha või tütarettevõtja asukohaliikmesriigi pädev asutus muudetud maksuotsuse projekti peakontori asukohaliikmesriigi pädevale asutusele ühe kuu jooksul alates selle väljastamisest, et peakontori asukohaliikmesriigi pädev asutus arvutaks ümber püsiva tegevuskoha või tütarettevõtja maksustatava tulu, väljastaks muudetud maksuotsuse ja nõuaks maksu sisse.



Muudatusettepanek		80
Ettepanek võtta vastu direktiiv
Artikkel 17 – lõik 1
	

	Komisjoni ettepanek
	Muudatusettepanek

	Komisjon teavitab Euroopa Parlamenti delegeeritud õigusakti vastuvõtmisest, delegeeritud õigusakti suhtes esitatud vastuväidetest ja volituste delegeerimise tagasivõtmisest nõukogu poolt.
	Komisjon teavitab Euroopa Parlamenti delegeeritud õigusaktide ja rakendusaktide vastuvõtmisest, nende suhtes esitatud vastuväidetest ja volituste delegeerimise tagasivõtmisest nõukogu poolt.



Muudatusettepanek		81
Ettepanek võtta vastu direktiiv
Artikkel 18 – lõige 2
	

	Komisjoni ettepanek
	Muudatusettepanek

	2.	Käesoleva direktiivi kohaselt töödeldud teavet, sealhulgas isikuandmeid, säilitatakse ainult nii kaua, kui on vajalik käesoleva direktiivi eesmärkide saavutamiseks, eelkõige selleks, et kontrollida kohaldamiseks vajalikele nõuetele vastavust ja määrata kindlaks maksumaksjate maksukohustus, kooskõlas iga vastutava töötleja riigisisestest õigusnormidest tulenevate aegumistähtaegadega, kuid igal juhul mitte kauem kui kümme aastat.
	2.	Käesoleva direktiivi kohaselt töödeldud teavet, sealhulgas isikuandmeid, säilitatakse ainult nii kaua, kui on rangelt vajalik käesoleva direktiivi eesmärkide saavutamiseks („säilitamise aeg“), eelkõige selleks, et kontrollida kohaldamiseks vajalikele nõuetele vastavust ja määrata kindlaks maksumaksjate maksukohustus, kooskõlas iga vastutava töötleja riigisisestest õigusnormidest tulenevate aegumistähtaegadega. Säilitamise aeg algab siis, kui isikuandmeid töödeldakse käesoleva direktiivi kohaldamisel esimest korda, ning see ei tohi mingil juhul ületada seitset aastat.



Muudatusettepanek		82
Ettepanek võtta vastu direktiiv
Artikkel 19 – lõige 1
	

	Komisjoni ettepanek
	Muudatusettepanek

	1.	Viis aastat pärast käesoleva direktiivi kohaldamise algust uurib ja hindab komisjon direktiivi toimimist ning esitab sellekohase aruande Euroopa Parlamendile ja nõukogule. Vajaduse korral lisatakse aruandele ettepanek muuta käesolevat direktiivi.
	1.	Viis aastat pärast käesoleva direktiivi kohaldamise algust uurib ja hindab komisjon direktiivi toimimist ning esitab sellekohase aruande Euroopa Parlamendile ja nõukogule. Aruandes uurib komisjon muu hulgas, kas peakontori asukohariigi maksustamisnorme tuleks kohaldada ka VKEde ühe või mitme tütarettevõtja suhtes. Vajaduse korral lisatakse aruandele ettepanek muuta käesolevat direktiivi.



Muudatusettepanek		83
Ettepanek võtta vastu direktiiv
Artikkel 19 – lõige 1 – lõik 1 a (uus)
	

	Komisjoni ettepanek
	Muudatusettepanek

	
	Käesoleva lõike esimeses lõigus osutatud aruandes hinnatakse ka käesoleva direktiivi kohaldamisala võimalikku laiendamist, eelkõige direktiivi 2013/34/EL artikli 3 lõigetes 5 ja 6 osutatud muudele äriühingutele, käesoleva direktiivi artiklis 4 sätestatud kohaldamiseks vajalike nõuete asjakohasust, pidades silmas VKEde seotust peakontori asukoha maksustamisnormidega, ning eelkõige püsivate tegevuskohtade ja/või tütarettevõtjate ühise käibega seotud nõude asjakohasust. Aruandes hinnatakse ka käesoleva direktiivi artiklis 10 sätestatud kriteeriumide asjakohasust, nimelt selliste VKEde väljajätmist, kellel on rohkem kui kaks tütarettevõtjat, ning käesoleva direktiivi artiklis 5 sätestatud laevandustegevuse väljajätmise asjakohasust. Aruandes hinnatakse ka seda, kas ja kuidas saab käesolevas direktiivis sätestatud korda veelgi ühtlustada, et vähendada nõuete täitmisega seotud kulusid, ning kas käesoleva direktiivi kohaldamisest on midagi õppida äriühingute maksustamise jaoks üldiselt.



Muudatusettepanek		84
Ettepanek võtta vastu direktiiv
Artikkel 19 – lõige 2
	

	Komisjoni ettepanek
	Muudatusettepanek

	2.	Liikmesriigid edastavad komisjonile direktiivi hindamiseks vajaliku teabe kooskõlas lõikega 3, sealhulgas koondandmed peakontori maksustamist käsitlevate normide kohaldamise nõuetele vastavate VKEde arvu kohta võrreldes VKEdega, kes on taotlenud nende normide kohaldamist, ning nende käibe ja nõuete täitmisega seotud kulude ja käibe vahelise suhte kohta; andmed nende VKEde arvu kohta, kes on piiriüleselt laienenud, olles loonud püsiva tegevuskoha, ning nende VKEde arvu kohta, kes tütarettevõtja loomise tõttu enam peakontori maksustamist käsitlevate normide kohaldamise nõuetele ei vasta, või nõuete täitmisega seotud kulude kohta, mida peavad kandma VKEd, kes on otsustanud peakontori maksustamist käsitlevate normide kohaldamist taotleda.
	2.	Liikmesriigid edastavad komisjonile direktiivi hindamiseks vajaliku teabe kooskõlas lõikega 3, sealhulgas koondandmed peakontori maksustamist käsitlevate normide kohaldamise nõuetele vastavate VKEde arvu kohta võrreldes VKEdega, kes on taotlenud nende normide kohaldamist, ning nende käibe ja nõuete täitmisega seotud kulude ja käibe vahelise suhte kohta; andmed nende VKEde arvu kohta, kes on piiriüleselt laienenud, olles loonud püsiva tegevuskoha, ning nende VKEde arvu kohta, kes rohkem kui kahe tütarettevõtja loomise tõttu enam peakontori maksustamist käsitlevate normide kohaldamise nõuetele ei vasta, või nõuete täitmisega seotud kulude kohta, mida peavad kandma VKEd, kes on otsustanud peakontori maksustamist käsitlevate normide kohaldamist taotleda.



Muudatusettepanek		85
Ettepanek võtta vastu direktiiv
Artikkel 19 – lõige 2 a (uus)
	

	Komisjoni ettepanek
	Muudatusettepanek

	
	2a.	Komisjon hindab võimalikke õiguslikke takistusi käesoleva direktiivi kohaldamisel, näiteks püsivate tegevuskohtade ja tütarettevõtjate ühise ja ühtlustatud määratluse puudumist liidus, võttes arvesse rahvusvahelisi standardeid.



Muudatusettepanek		86
Ettepanek võtta vastu direktiiv
Artikkel 20 – lõige 1 – lõik 1
	

	Komisjoni ettepanek
	Muudatusettepanek

	Liikmesriigid võtavad vastu ja avaldavad käesoleva direktiivi järgimiseks vajalikud normid hiljemalt 31. detsembriks 2025. Liikmesriigid teatavad nendest viivitamata komisjonile.
	Liikmesriigid võtavad vastu ja avaldavad käesoleva direktiivi järgimiseks vajalikud normid hiljemalt 31. detsembriks 2024. Liikmesriigid teatavad nendest viivitamata komisjonile.



Muudatusettepanek		87
Ettepanek võtta vastu direktiiv
Artikkel 20 – lõige 1 – lõik 2
	

	Komisjoni ettepanek
	Muudatusettepanek

	Nad kohaldavad kõnealuseid norme alates 1. jaanuarist 2026.
	Nad kohaldavad kõnealuseid norme alates 1. jaanuarist 2025.

